b'\n_START_ARTICLE_\nSidro nam\xc5\xb3 taisykl\xc4\x97s\n_START_SECTION_\nSiu\xc5\xbeetas\n_START_PARAGRAPH_\nPagrindinis k\xc5\xabrinio herojus Homeras Velzas gim\xc4\x97 ir u\xc5\xbeaugoje na\xc5\xa1lai\xc4\x8di\xc5\xb3 prieglaudoje, Sent Klaude, kur daktaras Vilburis Lar\xc4\x8das priima na\xc5\xa1lai\xc4\x8dius ir daro abortus jaunoms (ir nelabai) merginoms. B\xc5\xabdamas jaunas vaikinas, daktaras Vilburis tur\xc4\x97jo skaud\xc5\xb3 \xc4\xafvyk\xc4\xaf su viena prostitute, po kurio nusprend\xc4\x97 atsukti nugar\xc4\x85 seksui ir meilei, vietoj to pasirink\xc4\x99s pagelb\xc4\x97ti merginoms, nenorin\xc4\x8dioms tur\xc4\x97ti vaik\xc5\xb3. Jis pasiry\xc5\xbeta emoci\xc5\xa1kai neprisiri\xc5\xa1ti prie namuose auginam\xc5\xb3 na\xc5\xa1lai\xc4\x8di\xc5\xb3 tam, kad \xc5\xa1ie gal\xc4\x97t\xc5\xb3 grei\xc4\x8diau adaptuotis naujose \xc5\xa1eimose. Bet po to kai tampa ai\xc5\xa1ku, jog Homeras vis\xc4\x85 savo vaikyst\xc4\x99 ir jaunyst\xc4\x99 praleis prieglaudoje, Vilburis Lar\xc4\x8das ima j\xc4\xaf globoti kaip savo s\xc5\xabn\xc5\xb3._NEWLINE_Nepaisant ger\xc5\xb3 Vilburgo ketinim\xc5\xb3, jo ir Homero santykiai yra sud\xc4\x97tingi. Homeras nepritaria abort\xc5\xb3 darymui, nes tai apeina \xc4\xafstatymus ir yra, anot jo, nemoralu. Vilburgas man\xc4\x97 gal\xc4\xafs perduoti abort\xc5\xb3 darymo \xc5\xbeinias, ta\xc4\x8diau \xc5\xa1is kategori\xc5\xa1kai atsisak\xc4\x97 darysiantis abortus._NEWLINE_Karta prieglaudoje apsilanko \xc4\xafsimyl\xc4\x97jusi pora - Kend\xc4\x97 ir Volis. Jie ie\xc5\xa1ko abortus daran\xc4\x8dio gydytojo ir i\xc5\xa1kart po operacijos ketina gr\xc4\xaf\xc5\xbeti atgal \xc4\xaf namus, \xc4\xaf obuoli\xc5\xb3 sod\xc4\x85. Homeras nusprend\xc5\xbeia va\xc5\xbeiuoti kartu su jais ir palikti (bent jau trumpam) Sent Klaudo na\xc5\xa1lai\xc4\x8di\xc5\xb3 prieglaud\xc4\x85. Volis ir Homeras tampa geriausiais draugais, ta\xc4\x8diau Homeras taip pat ima jausti simpatij\xc4\x85 Kendei. Vilis i\xc5\xa1vyksta \xc4\xaf antr\xc4\x85j\xc4\xaf pasaulin\xc4\xaf kar\xc4\x85, per kur\xc4\xaf jo l\xc4\x97ktuvas pa\xc5\xa1aunamas. Visi mano, kad Volis negyvas, tad Homeras ir Kend\xc4\x97 pradeda nauj\xc4\x85 gyvenim\xc4\x85 kartu - jie m\xc4\x97gaujasi seksu, o Kend\xc4\x97 tampa n\xc4\x97\xc5\xa1\xc4\x8dia. V\xc4\x97liau \xc5\xa1ie du nusprend\xc5\xbeia kartu gr\xc4\xaf\xc5\xbeti \xc4\xaf Sent Klaud\xc4\x85, kur ir gimsta j\xc5\xb3 k\xc5\xabdikis Angelis._NEWLINE_Galiausiai, Volis aptinkamas Birmoje ir gr\xc4\x85\xc5\xbeinamas namo, tik paraly\xc5\xbeiuotas \xc5\xbeemiau juosmens. Jis vis dar gali tur\xc4\x97ti lytini\xc5\xb3 santyki\xc5\xb3, bet yra sterilus po infekcijos Birmoje. Pora pameluoja \xc5\xa1eimai apie Angel\xc4\xaf, teigdami, jgo Homeras nusprend\xc4\x97 j\xc4\xaf \xc4\xafsivaikinti. Volis ir Kend\xc4\x97 netrukus susituokia, bet Homero ir Kend\xc4\x97s nuo vis\xc5\xb3 slepiami santykiai nenutr\xc5\xabksta - jie t\xc4\x99siasi dar apie penkiolika met\xc5\xb3._NEWLINE_Po daugyb\xc4\x97s met\xc5\xb3, paauglys Angelis \xc4\xafsimyli Rouz, obuoli\xc5\xb3 sodo vir\xc5\xa1ininko dukr\xc4\x85. Ta\xc4\x8diau Rouz tampa n\xc4\x97\xc5\xa1\xc4\x8dia nuo savo t\xc4\x97vo ir Homeras atlieka jai abort\xc4\x85. Homeras nusprend\xc5\xbeia gr\xc4\xaf\xc5\xbeti \xc4\xaf na\xc5\xa1lai\xc4\x8di\xc5\xb3 prieglaud\xc4\x85 po daktaro Vilburio Lar\xc4\x8do mirties ir u\xc5\xbeima jo viet\xc4\x85. Nors jis vis dar nem\xc4\x97gsta abort\xc5\xb3, labiau gerbia savo pacientus ir j\xc5\xb3 sprendimus. Be to, jis svajoja apie dien\xc4\x85, kai abortus daryti bus legalu, lengva ir saugu, kad nereik\xc4\x97t\xc5\xb3 jaustis nejaukiai si\xc5\xabliant atlikti juos.\n_START_SECTION_\nAutoriaus patirtis\n_START_PARAGRAPH_\nSiu\xc5\xbeetin\xc4\x97 linija apie Volio pa\xc5\xa1ovim\xc4\x85 Birmoje antrojo pasaulinio karo metais yra paremta Irvingo asmenine patirtimi - jo biologinis t\xc4\x97vas (kurio niekada taip ir nesutiko) taip pat buvo pa\xc5\xa1autas Birmoje ir i\xc5\xa1gyveno.'